tartuNLP/wikipedia-smugri-20251201 huggingface dataset:
Karl Kivastik

Karl Kivastik (21. mai 1921 Tartu – 8. jaanuar 2012 Tartu) oli Eesti veemotosporditreener ja sporditegelane.
Karl Kivastiku elutöö oli Tartu spordielu edendamine. Üks suuremaid tegusid oli veemotobaasi rajamine Kvissentali (valmis 1983). Veemotospordi areng nii Tartus kui kogu Eestis on seotud Karl Kivastiku nimega. 
Karl Kivastik lõpetas 1941. aastal Tartu kaubanduskooli ja 1944. aastal Moskva kehakultuuriinstituudi. 
Ta hakkas spordiga tegelema isa Julius Kivastiku ja õpetaja Artur Kingu suunamisel. Tegeles mitme spordialaga (suusatamine, korv- ja võrkpall, mäesuusatamine, lauatennis). Aastatel 1950–1974 kuulus Kalevi lauatennisesektsiooni presiidiumi.
Veemotospordiga hakkas tegelema 1955. aastal ja võistles ise kuni 1966. aastani, püstitas kaks Eesti rekordit, sh 1963. aastal Eesti kiirusrekordi. 
Aastatel 1944–1953 töötas mitmel Tartu spordielu suunaval ametikohal: 1944–1948 Tartumaa spordikomitee õppespordiosakonna juhataja ja esimehena ning 1949–1954 Tartu Kalevi nõukogu esimehena. Tartu Kalevi Jahtklubi moodustamisel kutsuti Karl Kivastik sinna veemootorisporditreeneriks. Ta oli Tartu Kalevi Jahtklubi veemotosektsiooni asutaja, juht ja treener aastatel 1953–1998. Ta oli ka Nõukogude Liidu Veemotospordiföderatsiooni presiidiumi revisjonikomisjoni ja kohtunikekogu liige.
Tema õpilased Aldur Raudva, Nikolai Põvvat, Paul-Toomas Hage, Hans Vissor, Jüri Lill, Mart Taniel ja Jaan Seiler püstitasid 1954.–1991. aastani seitse maailma- ja 32 Nõukogude Liidu rekordit ning võitsid Nõukogude Liidu koondises 123 maailmameistrivõistluste medalit (sh 52 kulda). 
Karl Kivastik oli ka veemotospordi-, kergejõustiku- ja suusatamiskohtunik.
Isiklikku.
Karl Kivastiku poeg on Mart Kivastik ja isa oli Julius Kivastik.
Gryfów Śląski

Gryfów Śląski (saksa "Greiffenberg") on linn Poolas Alam-Sileesia vojevoodkonnas Lwówek Śląski maakonnas, Gryfów Śląski valla halduskeskus. Gryfów Śląski asub Kwisa jõe ääres, Tšehhi piirist umbes 11 km kaugusel.
Asulat on esmamainitud 1249. aastal, linnaõigused sai 1354. aastal. Kuni 1945. aastani oli linn Saksamaa koosseisus.
Testost

Testostud (ka "pimeostud", "testkülastused") on ostud, mida tehakse müügi- ja teenindusettevõtetes eesmärgiga mõõta klienditeeninduse taset. Testostude tulemusi analüüsitakse tavaliselt vastavas kasutajaliideses ja otsitakse kitsaskohti, mille parandamisega saab ettevõtte teenindustaset tõsta. Testostud peaksid erinema tavakliendi tagasiside uuringutest, kuna eelduslikult mõõdetakse sooritust objektiivselt varem etteantud kriteeriumite alusel, mitte iga üksikkliendi või -testija isikliku arvamuse alusel. Samas on subjektiivsuse võimalus, kui testostja küsimustik pole läbimõeldult koostatud.
Testostmise meetodit kasutatakse ka ettevõtte seaduskuulekuse kontrollimiseks – kas näiteks müüakse alaealistele keelatud kaupu, alkoholi ja tubakatooteid. Testoste on samuti kasutatud ajakirjanduslike eksperimentide käigus, et võrrelda erinevaid ettevõtteid.
Taichung

Taichung on linn Hiina Vabariigis (Taiwanis), suuruselt riigi teine linn. Seal elab 2 816 667 elanikku. Linnaosi on 29.
Linnapea on Lu Shiow-yen.
Majandus.
Linnas on palju tehaseid. Üks tuntumaid on jalgrattatehas, mis on maailma suurim.
Transport.
Linna läbib kaks paralleelset raudteeliini. Raudteejaam asub kesklinnas. Taichungis asub riigi suuruselt teine sadam. Kõige kasutatum transpordivahend linnas on buss.
Linnas on Taichungi rahvusvaheline lennujaam.
Kultuur.
Linnas on templeid igal pool. Seal on tuntumateks muuseumideks Rahvuslik Taiwani kaunite kunstide muuseum ja Rahvuslik loodusteaduste muuseum. Linnas asub ka üks tuntud kuumaveeallikas.
Look Around

"Look Around" on Hinkuse ja Maarja 2005. aastal ilmunud album.
Lugude loetelu:
Läbi jäätund klaasi

"Läbi jäätund klaasi" on Rein Rannapi ja Maarja ilmunud album 2006. aastal.
Lugude loetelu:
Homme (Maarja album)

"Homme" on Maarja album, mis ilmus 2008. aastal Star Managementi poolt.
Lugude loetelu:
First In Line (singel)

"First In Line" on Maarja 1996. aastal ilmunud singel. Selle andis välja Universal Music ning singlit levitati kogu maailmas.
Eriti populaarseks sai singel Jaapanis ja Ladina-Ameerikas.
Muusikavideod.
Singlile tehti kolm muusikavideot:
Kaiu Suija

Kaiu Suija (neiupõlvenimi Kaiu Ummelk; sündinud 20. augustil 1949 Võrus) on eesti onkoloog.
Kaiu Suija lõpetas 1967. aastal Friedrich Reinhold Kreutzwaldi nimelise Võru 1. Keskkooli ja 1975. aastal Tartu Riikliku Ülikooli arstiteaduskonna ravi erialal. Õpingute jätkudes spetsialiseerus gastroenteroloogiks.
Aastatel 1980–1984 töötas Võrus, 1984–1987 oli Tartu Linna Polikliiniku siseosakonna juhataja. Seejärel töötas onkoloogiahaiglas, kus oli peaarsti asetäitja ravi alal ning alates 1996. aastast arst-õppejõud onkoloogia erialal. Vahepeal 1995–1996 pidas Tartu linnaarsti ametit. Alates 2000. aastast on ta arst-õppejõud Tartu Ülikooli Kliinikumi hematoloogia-onkoloogia kliinikus.
Kaiu Suija on mitme palliatiivse ravi alase teadusartikli autor.
Ühiskondlik tegevus.
Kaiu Suija asutas 1992. aastal Tartus vähihaigete ühenduse Tartu Vähifond. Alates 1994. aastast on ta selle (uue nimega Lõuna-Eesti Vähiühing) president. 
1997. aastast on ta koduse toetusravi arst ja koduse toetusravi süsteemi meditsiiniline koordinaator.
Kliiros

Kliiros (vanakreeka keeles κλήρος "klēros", mitmuses κλήροι "klēroi"; kirikuslaavi keeles "клиросъ" või mõnikord "крилосъ") on õigeusu kirikus ja kreekakatoliku kirikus ruumiosa, mis on reserveeritud kirikukoorile. Tavaliselt on seal lugemispult ning seal hoitakse ka tarvisminevaid liturgilisi raamatuid ja noote.
Nimetus tuleneb kreeka sõnast tähendusega 'loos' või 'liisk', sest algselt määrati lauljad ja lugejad jumalateenistusel liisuheitmise teel.
Ajalooliselt oli katedraalides, kloostrites ja suuremates kirikutes tavaks kaks kliirost – peaaltarist vasemal ja paremal. Kummalgi oli koor ja need laulsid jumalateenistustel antifooniliselt, st vaheldumisi. Nii oli tavaks Bütsantsi keiserlikus katedraalis Hagia Sophias Konstantinoopolis ja see liturgiline praktika sai standardiks, mida järgisid kõik Bütsantsi liturgiat kasutavad kirikud, kuid antifooniline laulmine on siiani tavaks ka tänapäeva Lääne-Euroopa kloostrites ja katedraalides. Ka vene traditsioonis asub kliiros enamasti altariesise lõuna- ja põhjapoolses otsas, sageli väikesel kõrgendikul, olles vastavalt siis parempoolne ja vasakpoolne kliiros. Kliiros võib asuda ka kooripealsel, st koguduseruumi lääneosas vahekorrusel, ja sel juhul nimetatakse seda "верхний клирос" 'ülemine kliiros'.
Pael (püünis)

Pael (ka silmus) on tugevast nöörist püünis metsloomade ja lindude püüdmiseks. 
Pael on ürgne silmusekujuline püünis, mida Eestis valmistati vanasti hobusejõhvidest ja vahatatud nöörist. Uuemal ajal tehti lihtsaid pehmest traadist silmuseid, mis kinnitati lindude söögi- ja liikumispaikades pulkadega maa külge või mitu paela korraga ühele aluslauale. Aiaaukudesse jäneste käiguradadele seati üles jänesepaelad.
Tihti kinnitati pael kasvavast puust või tugevamast oksast vibu külge, mis püsis painutatud asendis puupulga abil või kasutati maasse löödud looga ja tallalauast(-pulkadest) luku abi. Sööta haarav lind või loom mässis end silmusesse või vedas silmuse kokku.
Oks tõmbas saagi üles või vabanes lukk linnu või looma raskuse mõjul. Samal põhimõttel, kuid tugevamate paeltega püüti metskitsi või rebaseid. Kepi külge kinnitatud jõhvsilmusega on püütud isegi hauge ja ahvenaid.
Hõivamine

Hõivamine ehk occupatio on üks algsetest omandamiseviisidest. Hõivamist iseloomustab asja võtmine või vallutamine tahtega asja endale pidada. Hõivata saab mitte kellelegi kuuluvat eset, mis peab siiski kuuluma "res in nostro patrimonio" (asjad, mis võivad olla inimeste eraomandis) alla.
Rooma eraõiguse õpikutes liigitatakse omandiõiguse saamise viisid kaheks:
1) Algsed omandamisviisid "(acquisitio originaria)" on need, mille puhul asja omandaja õigus pole rajatud kellegi teise isiku õigusele. See tähendab, et asi ei kuulu selle omandamise ajal kellelegi ja seetõttu ei anta seda üle, vaid omandatakse muul viisil. 
2) Tuletatud omandamisviisid "(acquisitio derivativa)" – omandaja õigus on rajatud eelmise omaniku õigusele.
Asja saab hõivata mitmel erineval viisil:
1) res nullius ehk asi, millel pole omanikku (nt metsloomad, linnud, kalad). 
Nende kohta on Justinianuse Institutsioonides kirjutatud (Institutiones):
Inst. 2.1.12: "„Seega metsloomad, linnud, kalad, see tähendab kõik loomad, kes elavad maal, meres või taevas, saavad niipea, kui keegi nad kinni püüab, rahvaste (loomu)õiguse alusel selle isiku omaks. Sest, mis ei olnud varem kellegi oma, saab loomuliku arusaama kohaselt hõivaja omaks. Pole vahet, kas keegi püüab looma või linnu kinni enda või kellegi teise maal. Kuigi on ilmselge, et kui keegi tungib kellegi teise maale kavatsusega seal küttida loomi või linde, võib maa omanik, kui ta seda märkas, keelata tal maale astuda. Kõiki neid loomi, kelle sa kinni püüad, peetakse sinu omaks, kuni need on sinu järelevalve all. Kuid kui see (loom) on põgenenud sinu järelevalve alt ja taastanud oma loomuliku vabaduse, lakkab ta olemas sinu oma ja kuulub järgmisele hõivajale. Loomuliku vabaduse saamiseks peetakse seda, kui loom on kadunud su silmist või – ehkki küll loom on veel su vaateväljas – on teda keeruline taga ajada."" 
2) res derelicta ehk asi, mis on omaniku poolt hüljatud või ära visatud
3) occupatio bellica ehk sõjasaagi omandamine
4) thesaurus, peitvara ehk asjad, mis on mäletamata aeg tagasi peidetud. Peitvara kuuluvuse üle vaidlesid eriti klassikalise aja Rooma juristid, Justinianus aga jagas "media sententia’"ga peitvara leidja ja maatüki omaniku vahel:
Inst 2.1.39: "„Peitvara, mille keegi oma maatükilt leiab on jumalik. Hadrianus loomulikku õigluse järgi lubanud sellele, kes leiab. /…/ Aga kui keegi leidis juhuslikult võõralt maatükilt peitvara, ilma seda otsimata, on keiser lubanud poole leiust maatüki omanikule. Kui keegi keisri maalt peitvara leiab, on pool sellest määratud leidjale, pool keisrile.""
Andres Viirsoo

Andres Viirsoo (29. aprill 1938 Tallinn – 28. veebruar 1969 Göteborg) oli väliseesti ajakirjanik.
Viirsoo põgenes Eestist Rootsi 1944. aasta septembris. Lõpetas Malmö Latinskola 1958. aastal. Pärast seda teenis sundaega suurtükiväes 1958–1959. 
1959. aastal alustas inglise keele õpinguid Lundi ülikoolis. 1964. aastal lõpetas Göteborgi ülikooli ajakirjanduse erialal. 
Alates 1955. aastast tegi ta õpingute kõrvalt ajakirjanikuna kaastööd Rootsi ja Eesti ajalehtedele. Muu hulgas töötas ta Göteborgi õhtulehe Göteborgs-Tidningem välisosakonna juhataja abina.
Oli tegev Eesti Skautide Malevas Rootsis. 
Ta suri 31-aastaselt Göteborgi Sahlgrenska haiglas, kus ta oli alates haigestumisest kuu aega viibinud.
Imbradase vald

Imbradase vald (leedu keeles "Imbrado seniūnija") on 2. järgu haldusüksus (vald) Leedus Zarasai rajooni territooriumil. Vald piirneb kirdes Lätiga.
Valla pindala on 120 km². 2011. aasta seisuga elas seal 946 inimest. Valla keskus on Imbradase küla. Vallavanem on Vygirdas Žalkauskas.
Lisaks küladele on vallas ka mõned huutorid
Imbradas

Imbradas on küla Leedus Zarasai rajoonis, Imbradase valla halduskeskus. Küla asub Imbradase järve põhjakaldal, mille järgi see ka tõenäoliselt nime on saanud. 
Imbradases on Antazavė kooli algharidust andev filiaal, raamatukogu ja postkontor. Vaatamisväärsuseks on aastal 1787 valminud katoliku kirik.
Ajalugu.
Imbradase mõisa on esmamainitud 1677. aastal. 1787. aastal ehitati Imbradase kirik. 1920. aastal avati külas kool. Nõukogude perioodil oli Imbradas Stelmužė sovhoosi keskasulaks.
Stelmužė

Stelmužė on küla Leedus Zarasai rajoonis Imbradase vallas. Küla asub Zarasaist 14 kilomeetrit põhja pool Stelmužė järve põhjakaldal. Stelmužė jääb Läti piiri äärde ja kuulus varem Kuramaa kubermangu koosseisu.
Külas asub endise Stelmužė mõisa hoonetekompleks, sealses pargis kasvab Stelmužė tamm. Sealnekirik valmis aastal 1656. Külast läänes asub metsas Lygumai kivi, millest enamus asub maa all ja mida hinnatakse mahult Puntukasest suuremaks. Mõisa pargis asub muinsuskaitsealune esimese maailmasõja aegne Saksa sõjaväe kalmistu.
Küla nimi on kaheosaline. Nime esimene pool võib tuleneda saksakeelsest sõnast "stelle" (paik), nime teine pool tuleneb lätikeelsest sõnast "muiža", mis tähendab mõisa.
Ajalugu.
Stelmužė kohta pärinevad esimesed teated XVI sajandi teisest poolest. Sealne piirkond kuulus XX sajandini Kuramaa kubermangu. Nõukogude perioodil oli Stelmužė sovhoosi keskasulaks Imbradas.
Sergei Parmi

Sergei Parmi (14. juuli 1861 Jamburg – surmaaeg teadmata) oli eesti näitleja ja kirjanik. 
Töötas Balti raudteel telefonistina, oli Eestimaa kubermanguvalitsuse ja aastast 1897 Peterburis senati kantselei ametnik. Teatritegevust alustas koolipoisina näitleja ja näitejuhina Narva vene seltsides, asutas 1896 Tallinnas Eesti Näitemängu Sõprade Ühenduse ja 1902 Peterburis Näitemängu Ringkonna. Andis 1909 koos onupoja Johann Parmiga Tallinnas välja Eesti esimest teatriajakirja Näitelava (12 numbrit) ning lavastas samal ajal Lootuse seltsis ja Lutheri rahvamajas oma näitemänge. Poeg Benjamin Parmi (Вениамин Сергеевич Парми) oli vene näitleja, jätkas Johanni klounitrupi "Трио Парми" pärandit grupis "Братья Парми".
Kettaheite Eesti meistrivõistluste medalivõitjad

"Siin on loetletud kettaheite Eesti meistrivõistluste medalivõitjaid."
Meeste arvestuses on kõige enam – 13 korda – tulnud Eesti meistriks Gert Kanter. Naistest on Eha Rünne tulnud kettaheites Eesti meistriks 22 korda (sealhulgas 20 korda järjest aastatel 1992–2011).
Meeste Eesti rekord kettaheites on 73.38, mille heitis Gerd Kanter 4. septembril 2006 Helsingborgis. Naiste Eesti rekord on 65.00, mille Elju Kubi püstitas 26. augustil 1987 Tallinnas.
Keskaja kunst

Keskaja kunst hõlmab kunsti, mis loodi Lääne-Euroopas, osati ka Lähis-Idas ja Põhja-Aafrikas keskaja jooksul, täpsemalt Rooma keisririigi lagunemisest Ida- ja Lääne-Rooma riigiks 4. sajandil kuni renessansi alguseni Itaalias 14. sajandil.
Enam kui tuhandeaastane ajavahemik hõlmab hulka mitmesuguseid paikkondlikke stiile, samuti tervet Euroopat hõlmavaid stiiliperioode: varakristlik kunst, bütsantsi kunst, rahvasterännuaja kunst, eelromaani kunst, romaanika ja gootika. Keskaja kunst kasvas välja Rooma kunstipärandist ja varakristliku kiriku ikonograafiast ning sulatas need rahvasterännuajal Põhja- ja Kesk-Euroopat asustanud rahvaste – "barbarite" – visuaalkultuuriga. Terve keskaja jooksul oli kunstiloomingu väga oluliseks tellijaks, mõjutajaks ja ühtlustajaks kirik.
Taust.
Keskaja esimestel sajanditel langes jõukus, stabiilsus ja rahvaarv, see kestis umbes aastani 800 ning seejärel algas üsna ühtlane ja üldine tõus kuni massilise tagasilöögini rahvaarvus katkuepideemia tõttu 1350. aasta paiku – see tappis vähemalt kolmandiku kogu Euroopa elanikkonnast. Paljudes piirkondades taastus endine rahvaarv alles 17. sajandil. Arvatakse, et 650. aastal oli rahvaarv oli Euroopas väikseim, umbes 18 miljonit, 1000. aastaks oli see kahekordistunud ja 1340. aastatel, vahetult enne Musta surma, oli see jõudnud üle 70 miljoni. 1450. aastal oli rahvaarv vaid 50 miljonit. Kuni umbes 11. sajandini tegeles enamik Euroopa rahvastikust põllumajandusega ja kõikjal oli suurel hulgal kasutamata maad. Soojema kliima periood keskajal soodustas põllumajandust kuni umbes 1315. aastani.
Keskaja algust iseloomustavad rahvaste liikumised ja sissetungid. Samuti lõikasid islami vallutused 6. ja 7. sajandil Põhja-Aafrika ära muust läänemaailmast ja võtsid järk-järgult üle Bütsantsi impeeriumi alad, alles keskaja lõpul taastas katoliiklik Euroopa oma võimu Pürenee poolsaarel.
Oleksi Reznikov

Oleksi Reznikov (ukraina keeles Олексій Юрійович Резніков, sündinud 18. juunil 1966 Lvivis) on Ukraina jurist ja riigiametnik, kes oli 4. novembrist 2021 kuni 5. septembrini 2023 Ukraina kaitseminister.
Meeta tänav

Meeta tänav on tänav Tallinnas Kesklinna linnaosas Kitseküla asumis, mis loodi linnavalitsuse korraldusel 2019. aasta aprillis. 
Meeta tänav algab Asula tänavalt ja lõpeb Marta tänaval Tallinna–Keila raudtee ääres. Tänav on idakagu-lääneloodesuunaline ja ligikaudu 300 meetri pikkune. Tänavast on asfalteeritud ja autoliiklusele avatud ainult Asula tänava poolne 100 meetri pikkune lõik, ülejäänu on valgustatud kruuskattega jalgtee. Katastrikaardi kohaselt on tänavale reserveeritud ka kruusateega ristuv asfalteeritud, kuid sammaldunud, teelõik, mis ulatub Magdaleena lasteaia nurgani.
Väino Põllumäe

Väino Põllumäe (sündinud 23. juulil 1956) on Eesti ettevõtja. Astri Groupi asutaja ja juhatuse liige.
Väino Põllumäe ja Aleg Kirs teenisid 1980. aastate lõpus ja 1990. aastate alguses algkapitali välismaiste autode vahendamisega Venemaale. 1991. aastal asutati ettevõte Astri ning 1992. aastal osteti Tartu linna oksjonilt Veeriku pood, mis avati renoveeritult 1993. aasta suvel koos pagari- ja kondiitritsehhiga. Hoone ülakorrusel avati aasta hiljem grillbaar. Äri edasiseks laienemiseks valiti Annelinnas asuv Kivilinna kauplus, millest taheti kujundada nüüdisaegne ostukeskus. Kuna pangad selleks piisavalt raha ei andnud, siis tehti 1994. aastal Paul-Toomas ja Ülo Hagele koostööettepanek. Tartu järel avati peagi nüüdisaegsed kaubanduskeskused ka Narvas ja Pärnus. 2001. aastal avas Astri Group Tartu linna servas ümbruskonna suurima kaubanduskeskuse, Lõunakeskuse.
2018. aastal hinnati Põllumäe vara 20 miljonile eurole.
Rita Tamašunienė

Rita Tamašunienė (neiupõlvenimega Rita Sadovska; sündinud 27. septembril 1973 Maišiagalas Vilniuse rajoonis) on poola päritolu Leedu poliitik ja pedagoog. Ta on 2012. aastast seimi liige. Ta on 7. augustist 2019 kuni 11. detsembrini 2020 Leedu siseminister.
Ta lõpetas 1991. aastal keskkooli Maišiagalas. Seejärel lõpetas ta 1994. aastal Vilniuse muusikakooli ("Vilniaus Juozo Tallat-Kelpšos konservatorija") muusika- ja etnokultuuri õpetaja erialal. Seejärel töötas ta aastal 1994 õpetajana Vilniuse rajoonis Karvyses põhikoolis (poolakeelses koolis). Aastal 2002 lõpetas Vilniuse Pedagoogikaülikooli pedagoogika ja psühholoogia teaduskonna ning omandas bakalaureusekraadi hariduses, aastal 2003 lõpetas sama ülikooli saksa filoloogina. 2004 Pikeliškės põhikooli direktor. Aastal 2004 töötas ta Vilniuse rajoonis Pikeliškėsis asuva (poolakeelse) põhikooli direktor.
Aastal 2006 omandas ta Mykolas Romerise Ülikoolist magistrikraadi avaliku halduse alal. Aastal 2006 oli ta Vilniuse linnaosavalitsuse kultuuri-, spordi- ja turismiosakonna juhataja asetäitja, aastatel 2007–2012 oli ta Vilniuse linnaosavalitsuse direktori asetäitja.
Ta osales Leedu Poolakate Liidu tegevuses ja Leedu Poolakate valimisaktsioonis. 2012. aasta parlamendivalimistel kandideeris ta Leedu Poolakate valimisaktsiooni nimel Vilniuse-Szyrwinty valimisringkonnas. Teises voorus valiti ta seimi, alistades Živilė Pinskuvienė Tööparteist. 2016. aastal avas ta Leedu Poolakate valimisaktsiooni valimisnimekirja ja kandideeris neil valimistel edukalt parlamendivalimisteks.
Ta on aastast 2012 seimi liige. 7. augustist 2019 kuni 11. detsembrini 2020 oli ta Leedu siseminister.
Isiklikku.
Ta on abielus ja tütre ema.
Sirpa Pietikäinen

Sirpa Maria Pietikäinen (sündinud 19. aprillil 1959 Parikkalas) on Soome poliitik, ta on Rahvusliku Koonderakonna liige. Ta oli aastatel 1991–1995 Soome keskkonnaminister (Esko Aho valitsuses). Ta on aastast 2008 Euroopa Parlamendi liige, ta valiti Euroopa Parlamenti tagasi aastatel 2009, 2014 ja 2019.
Ta lõpetas aastal 1986 Helsingi Kaubanduskõrgkooli.
Jüri Külvik

Jüri Külvik (sündinud 30. oktoobril 1965) on Eesti puiduettevõtja. 
Jüri Külvik on lõpetanud Eesti Maaülikooli metsamajanduse insenerina. Pärast ülikooli lõpetamist 1993. aastal asutas ta ASi Lemeks, mis kasvas välja tema isa väikesest puidufirmast. See on aastatega kasvanud Eesti üheks suurimaks tööstusettevõtteks. Lemeks Gruppi kuulub 33 tütar- ja sidusettevõtet, neist 25 ettevõtet tegutsevad Eestis (nt Palmakol), üks Lätis, üks Prantsusmaal, üks Soomes, kaks Suurbritannias, üks Rootsis ja üks Norras, üks Saksamaal. Lemeks tegutseb nii puidutöötlemise ja metsavarumise valdkonnas kui ka põllumajanduses ning annab koos oma tütarettevõtetega tööd rohkem kui kuuesajale inimesele. 
Äripäeva 2025. aasta rikaste edetabelis hinnati ta vara väärtuseks 190,1 miljonit eurot, millega ta paigutus edetabelis 23. kohale.
Jüri Külvet on Eesti Metsa- ja Puidutööstuse Liidu juhatuse liige.
Keir Starmer

Sir Keir Rodney Starmer KCB KC (sündinud 2. septembril 1962) on Suurbritannia poliitik, alates 5. juulist 2024 peaminister, alates 2020. aastast Leiboristliku Partei juht, alates 2015. aastast Suurbritannia parlamendi liige. 
Pärast ülikooli töötas Starmer inimõiguste teemale pühendunud kaitseadvokaadina. 2002. aastal sai ta QC ("Queen's Counsel"; nüüd "King's Counsel" ehk KC) aunimetuse, mis antakse advokaatidele, kes tegelevad keerukamate juhtumitega. Aastatel 2008–2013 oli Starmer riiklik süüdistaja ("Director of Public Prosecutions") ja riigiprokuratuuri juht ("Head of the Crown Prosecution Service"). 2014. aastal sai ta rüütlitiitli – temast sai Bathi ordu rüütelkomandör (KCB). 
2015. aasta valimistel valiti ta Suurbritannia parlamendi alamkoja liikmeks. Aastatel 2015–2016 tegutses ta varivalitsuses immigratsiooniministrina. 2016. aastal määrati ta varivalitsuses Brexiti küsimusega tegelevaks ministriks. Starmer oleks tahtnud korraldada teise referendumi ja oleks eelistanud Suurbritannia jätkamist Euroopa Liidu liikmena. 
Pärast Tööpartei kaotust 2019. aasta üldvalimistel valiti Starmer 2020. aasta aprillis leiboristide juhiks.
2024. aasta Suurbritannia parlamendivalimistel saavutas Leiboristlik Partei ülekaaluka võidu. Suurbritannia riigipea kuningas Charles III nimetas leiboristide juhi Keir Starmeri 5. juulil ametlikult peaministriks, kui temast sai sel kohal Rishi Sunaki mantlipärija.
Isiklikku.
Leiboristliku Partei 19. esimees Keir Starmer sai eesnime erakonna esimese juhi Keir Hardie järgi.
Tõlkija hääl

"Tõlkija hääl" on jätkväljaanne, almanahh, Eesti Kirjanike Liidu tõlkijate sektsiooni aastaraamat. 
Ilmub aastast 2014. Esimese numbri tegijad: koostaja Jan Kaus, toimetajad Jan Kaus ja Triinu Tamm, keeletoimetaja Marika Mikli, kujundaja Jüri Kass. Almanahhi kolleegium: Kai Aareleid, Heli Allik, Krista Kaer, Indrek Koff, Triinu Tamm.
Teise (2014) ja kolmanda (2015) numbri koostas Triinu Tamm, keeletoimetaja Katrin Hallas.
Järgnevate köidete (4, 2016; 5, 2017; 6, 2018; 7, 2019; 8, 2020; 9, 2021; 10, 2022; 11, 2023) koostaja ja toimetaja on Heli Allik.
Kirjastaja on Kultuurileht.
Mõhhailo Fedorov

Mõhhailo Fedorov (ukraina keeles Михайло Альбертович Федоров, sündinud 21. jaanuaril 1991) on Ukraina riigiametnik, alates 29. augustist 2019 Ukraina asepeaminister ja digiülemineku minister. 
Ta on olnud ka Ukraina presidendi Volodõmõr Zelenskõi nõunik ja Ukraina Ülemraada liige. 
Alates 2020. aastast on ta Ukraina Rahvusliku Julgeoleku ja Kaitse Nõukogu liige. 
Ta on kõige noorem minister Ukraina ajaloos. 
Fedorovi ministriks oleku ajal pandi tööle riiklike teenuste portaal Dija (lühend fraasist "Держава і я", eesti keeles 'riik ja mina').
Oleg Kononenko

Oleg Kononenko (vene keeles: "Олег Дмитриевич Кононенко"; türkmeeni keeles: "Oleg Dmitriýewiç Kononenko"; sündinud 21. juunil 1964) on Roskosmose kosmonaut.
Kononenko valiti kosmonaudiks 1996. aastal. Aprillist kuni oktoobrini 2008 oli ta Rahvusvahelise Kosmosejaama (ISS) meeskonnaliige, kuuludes 17. ekspeditsiooni. Detsembrist 2011 kuni juulini 2012 oli ta ISS-i 30. ja 31. ekspeditsiooni liige. 2015. aastal oli ta ISS-i 44. ja 45. ekspeditsiooni liige. Detsembrist 2018 kuni juunini 2019 oli ta 57. ekspeditsiooni liige ning 58. ja 59. ekspeditsiooni komandör.
Kononenko on veetnud üle 880 päeva kosmoses viie pikaajalise kosmoselennu jooksul. See on rohkem kui keegi teine. Varasema, Gennadi Padalka rekordi (879 päeva) ületas ta 4. veebruaril 2024 kell 07:30:08 UTC.
Ethereum

Ethereum on turukapitalisatsioonilt teine kõige suurem krüptoraha platvorm Bitcoini järel. Ethereum on avatud koodiga ja baseerub plokiahela tehnoloogial. Nagu ka Bitcoin, on Ethereum detsentraliseeritud võrk ega allu keskse organisatsiooni kontrollile, mis võimaldab anonüümselt veebimakseid teha ilma panga või kolmanda osapoole vajaduseta.
Ülevaade.
Ethereumi vahetusüksuste tähistamiseks kasutatakse lühendit ETH ja sümbolit kreeka tähe Xi Ξ kujul. Murdosadel on oma nimed: 1/1000 — finney, 1/106 — szabo, 1/1018 — wei.
Ethereumi kaevandamine sarnaneb Bitcoini kaevandamisele, kuid Ethereumi plokiahela lahendamisel teenib kaevandaja endale Ether'i. Ethereumi üheks põhifunktsiooniks on nutilepingud. Ethereumi nutilepinguid täidab Ethereumi virtuaalne masin ehk EVM (inglise keeles "Ethereum Virtual Machine").
Nagu ka iga teise krüptorahaga, saab ka Ethereumi osta, müüa, sellega maksta, ja seda vahetada. Ethereumi tehnoloogia annab võimalust registreerida mis tahes varadega tehinguid plokiahela tüüpi lepingute jaotatud baasil, ilma et kasutataks traditsioonilisi juriidilisi protseduure. Erinevalt Bitcoinist on Ethereum piiramatu varuga krüptovaluuta. See tähendab, et krüptovaluuta võib olla inflatsiooni all. Ethereumiga kaubeldakse aktiivselt krüptovaluutade vahetusteenustes. Selle kogu kapitalisatsioon 2021. aasta veebruaris ületas 180 miljardit dollarit.
Oma huvist platvormi vastu on teatanud erinevad organisatsioonid, sealhulgas Microsoft, IBM, JPMorgan Chase. Bloomberg Businessweek väidab, et Ethereumi jaotatud tarkvara saavad kasutada kõik, kes otsivad kaitset loata sekkumise eest. Võite turvaliselt teha äri kellegagi, keda te ei tunne, sest tingimused on täpsustatud plokiahelasse sisse ehitatud nutilepingus.
Ajalugu.
Ethereum kuulutati välja Põhja-Ameerika Bitcoini konverentsil Miami, 2014. aasta jaanuaris.
2014. aasta alguses asutati Eetheuma Šveits GmbH Šveitsis.
Tiia Karelson

Tiia Karelson (sündinud 1. augustil 1949) on Eesti kunstiettevõtja ja kunsti propageerija, E-Kunstisalongi juhataja. 
Ta on lõpetanud Friedrich Reinhold Kreutzwaldi nimelise Võru 1. Keskkooli ja lõpetanud seejärel Tartu Riikliku Ülikooli keemikuna. 
Algul töötas Tiia Karelson mõnda aega Tartu KEKis söökla ja baari juhatajana. Aastal 1997 rajas ta Tartu E-Kaubamajas E-Kunstisalongi. Ta on olnud Tartu Kõrgema Kunstikooli nõunike kogu liige.
Isiklikku.
Tema abikaasa on keemikust akadeemik Mati Karelson, nende üks poeg Kaupo Karelson on teleprodutsent ja teine poeg Karel Karelson on arst.
Joseph Acaba

Joseph Michael Acaba (sündinud 17. mail 1967) on Ameerika Ühendriikide õpetaja, hüdrogeoloog ja NASA astronaut.
1990. aastal sai Acaba California Ülikoolist bakalaureusekraadi geoloogia erialal ning 1992. samal erialal magistrikraadi Arizona Ülikoolist. 
Acaba oli kaks aastat Rahukorpuse vabatahtlik, õpetades aastatel 1994–1996 Dominikaani Vabariigis. Ta on aasta töötanud ka matemaatikaõpetajana. 2004. aastal valiti ta NASA astronaudiks ning temast sai esimene Puerto Rico juurtega astronaut.
Acaba esimene missioon oli Space Shuttle'i programmi STS-119, mis startis 2009. aastal ja viis Rahvusvahelisse Kosmosejaama (ISS) viimase komplekti päikesepaneele. Maist kuni septembrini 2012 oli ta ISS-i 31. ja 32. ekspeditsiooni liige ja 2017. aastal 53. ja 54. ekspeditsiooni liige.
Kalõnivka rajoon

Kalõnivka rajoon (ukraina keeles "Калинівський район") oli rajoon Ukrainas Vinnõtsja oblasti põhjaosas. Rajooni halduskeskus oli Kalõnivka linn.
2018. aastal oli rajooni elanike arv 57 409.
2020. aastal toimunud haldusreformi käigus liideti Kalõnivka rajoon Hmilnõki rajooniga.
Coma superparv

Coma superparv (SCl 117) on galaktikate superparv, mis koosneb Coma ja Lõvi galaktikaparvest.
Coma superparv asub Berenike Juuste tähtkujus, Suure Seina keskosas. Superparv asub Maast umbes 300 miljoni valgusaasta kaugusel. See on lähim galaktikate superparv Virgo superparvele, milles asub Linnutee.
Superparve diameeter on umbes 20 miljonit valgusaastat ning see sisaldab üle 3000 galaktika.
Amber Heard

Amber Laura Heard (sündinud 22. aprillil 1986) on Ameerika Ühendriikide näitleja. Tema kõige tuntum osatäitmine on 2018. aasta filmis "Aquaman".
Elulugu.
Amber Heard sündis ja kasvas Texase osariigis pealinnas Austinis. Teismelisena osales tulevane näitleja kooliteatri lavastustes, reklaamiklippides, poliitilistes kampaaniates ja reklaamikampaaniates. 
Kui Amber oli 16-aastane, hukkus tema parim sõbranna autoõnnetuses. Sellest ajendatuna kuulutas Heard, kes oli katoliiklikus peres üles kasvanud, end ateistiks. 17-aastaselt lahkus ta katoliiklikust Püha Miikaeli Akadeemiast ja läks New Yorki, kus ta hakkas modellina tööle. See elukutse talle aga ei meeldinud ning varsti läks ta Los Angelesse oma unistust täitma – näitlejaks saama. 
Varsti kutsuti Amber näitlema seriaalis "Palm Springsi müsteeriumid" ("Hidden Palms"), kus ta mängis Greta Matthewsi, kes jääb ilma emast ja armastatust ning hakkab sõbrustama sarja peakangelase Johnnyga. Selle rolli saamiseks pidi Amber kaalust alla võtma: nelja kuuga kaotas ta karmi dieediga 11 kilogrammi. Seriaali hakkas näitama CW Network, kuid 12 jaost nägid vaatajad vaid 8, sest selle näitamine katkestati.
2015. aastal abiellus ta näitleja Johnny Deppiga, kuid paar läks lahku juba 2016. aastal ning lahutus jõustus 2017. aastal. Sellele järgnes laia kõlapinda leidnud kohtuvaidlus "Depp v. Heard", mille Heard kaotas.
Titan IV

Titan IV oli USA Titan raketipere kanderakett, mida arendas Martin Marietta (praegu Lockheed Martin). Titan IV kasutas Ameerika Ühendriikide õhuvägi. 
Titan IV oli viimane Titan raketipere kanderakett, mida kasutati aastatel 1989 kuni 2005. Titan IV asendati kanderakettidega Atlas V ja Delta IV, sest selle kasutamisega kaasnesid suured kulud ning mille kütused olid mürgised, tekitades muret ohutuse pärast.
Heidi-Ingrid Maaroos

Heidi-Ingrid Maaroos (sündinud 12. septembril 1942) on eesti arstiteadlane, gastroenteroloog ja perearst. 
Ta on Tartu Ülikooli arstiteaduskonna emeriitprofessor. 
1986. aastal alustas ta Eestis "Helicobacter pylori" teemalisi uuringuid ning sellel teemal kaitses ta ka 9. septembril 1991 meditsiinidoktori väitekirja. Tema eestvedamisel loodi Tartu Ülikoolis "H. pylori" uurimisrühm.
Kooriümbriskäik

Kooriümbriskäik ehk deambulatoorium (ladina keelest "ambulo"; "de-ambulo" 'ringi käima', 'jalutama', 'rändama'; "ambulatio"; "de-ambulatio" 'jalutuskäik', 'ringkäik') on keskaegses arhitektuuris kiriku külglöövide pikendus, mis kulgeb nelitisest ida pool ümber kooriruumi ja koorilõpmiku. Reeglina on see võlvitud ja arkaadina kooriruumi suunas avatud. Kooriümbriskäiku avanevad kabelipärja kabelid.
Kooriümbriskäik võimaldab missat teenindavate vaimulike vaba liikumist ümber koori.
Wschowa

Wschowa (saksa "Fraustadt") on linn Poolas Lubuszi vojevoodkonnas, Wschowa maakonna ja Wschowa valla halduskeskus.
Wschowat on esmamainitud 1136. aastal, linnaõigused sai 1273. aastal. 1343. aastal ühendas Poola kuningas Kazimierz III Wschowa Poola Kuningriigiga. 
18. sajandil resideerisid Wschowas tihti kuningad August II ja August III ning Wschowat kutsuti seetõttu Poola mitteametlikuks pealinnaks. 
Teise Poola jagamise tagajärjel läks linn 1793. aastal Preisi kuningriigi võimu alla. Lühijest aega oli Wschowa aastatel 1807–1815 Varssavi hertsogiriigi koosseisus. Raudteeühenduse Wrocławi ja Poznańiga sai Wschowa 1857. aastal. 
Tagasi Poolale läks linn 1945. aastal.
Kopti kunst

Kopti kunst on Egiptuses loodud varakristlik kunst, peamiselt ajavahemikust 3.–12. sajand, mil Egiptus kuulus Rooma ja hiljem Bütsantsi keisririigi koosseisu.
Kirjeldus.
Koptide kujutav ja dekoratiivkunst olid Lähis-Ida eeskujul ekspressiivse väljenduslaadiga. Inimese kujutamise traditsioon lähtus hilisantiigi maalikunstist, näiteks on nähtud kopti ikoonide sarnasust Fajjumi muumiaportreedel kujutatud nägudega. Egiptuse kloostrites loodi kivireljeefe, seinamaale ja ikoone. Tarbekunstist viljeldi elevandiluu- ja puunikerdust ning köitekunsti (sealt on pärit kopti köide). Tavaliselt loetakse kopti kunsti hulka ka figuraalsete kaunistustega linased ja villaseid tekstiilid, nn kopti tekstiilid, millel pole ilmtingimata usulist sisu.
Stiililt kasvas kopti kunst välja Egiptuse hilisantiigist, mis segas Vana-Egiptuse ja hellenistliku kunsti motiive. Tagasihoidlikud majanduslikud tingimused ja rikaste tellijate puudumine tingisid kopti kunstis monumentaalse arhitektuuri puudumise, kalliste materjalide vähese kasutamise ning lihtsa rahvaliku stiili. Joonistuslik kuju ja detailid on sageli lihtsustatud, näiteks on figuurid võrreldes hellenistliku kunstiga sageli ebaproportsionaalsed. Kaunistusmotiivide valik on väike, motiivistik on pärit antiikkunstist või Lähis-Idast (greifide ja paabulindude kujutised) ja sobitatud kristlike teemadega.
Alates 7. sajandist mõjutas kopti kunst islamimaade kunsti.
Andrius Palionis

Andrius Palionis (sündinud 5. juunil 1975 Kaunases) on Leedu poliitik. Ta oli 7. augustist 2019 kuni 11. detsembrini 2020 Leedu põllumajandusminister.
Ta sündis 1975. aastal Kaunases. Ta lõpetas 1993. aastal Vilniuse Šeškinė keskkooli. 1998. aastal lõpetas ta Vilniuse ülikooli majandusteaduskonna raamatupidamise ja auditeerimise erialal.
Ta töötas aastatel 1994–1995 Leedu statistikaosakonnas, 1995–1996 Leedu aktsiate innovatsioonipangas ja 1996–2000 Hermise pangas. Aastatel 2000–2001 töötas ta SEB panga Leedu filiaalis. Aastatel 2001–2006 oli ta UAB Ginvesta peafinantseerija ja aastatel 2006–2012 UAB BTN direktor.
2012. aastast on ta seimi liige. 7. augustist 2019 kuni 11. detsembrini 2020 oli ta Leedu põllumajandusminister.
Isiklikku.
Ta on abielus ja tal on kaks tütart. Tema isa Juozas Palionis (1950–2011) oli Leedu poliitik, aastatel 2004–2011 seimi liige.
Mormooni rada

Mormooni rada (inglise keeles "Mormon Trail") on umbes 2100 kilomeetri pikkune marsruut Ameerika Ühendriikides, mis kulgeb Illinoisi osariigis asuvast Nauvoo linnast läbi viie osariigi tänapäeva Salt Lake Citysse. Mormooni raja kaudu rändasid väljaaetud Viimse Aja Pühade Jeesuse Kristuse Kiriku liikmed 1846. ja 1847. aasta talvel idast läände ligi kolm kuud.
Nauvoo oli kiriku teerajajate peamine asula aastatel 1839–1846. Salt Lake City asustasid Brigham Young ja tema järgijad 1847. aastal.
Narva Täiskasvanute Kool

Narva Täiskasvanute Kool on riigikool Narvas aadressil Kalda 9 hoones, mis on heas seisus ja mida on kasutanud lähiajaloos mitmed haridusasutused. Kooli õppekeel on alates 2017. aastast eesti keel. Narva Täiskasvanute Kool on ühe asutusena tegutsev põhikool ja gümnaasium, kus on loodud võimalused lõpetada põhikool või gümnaasium mittestatsionaarses õppes või eksternina.
Haridus- ja teadusminister Kristina Kallas ning Narva linnapea Jaan Toots allkirjastasid 30. mail lepingu Narva Täiskasvanute Kooli pidamise üleandmiseks riigile käesoleva aasta 1. septembrist.
Kooli direktor on Stanislav Nemeržitski. Stanislav Nemeržitski alustas tööd Narva Täiskasvanute Kooli juhina 7. aprillil 2025, võttes teatepulga üle kooli ajutiselt juhtinud Jõgevamaa Gümnaasiumi direktorilt Priit Põdralt.
Varem kandis kool nime Noorte tööliste kool ("Школа рабочей молодёжи") ja Narva Õhtukool ("Нарвская вечерняя школа"). Kuni 1. septembrini 2003 oli kooli nimi Narva Õhtukeskkool ja seejärel kuni 9. novembrini 2004 Narva Täiskasvanute Gümnaasium.
Aastani 2008 tegutses kool aadressil Aleksander Puškini tänav 31, 2008. aasta suvel kolis kool endise Narva Peetri Kooli (tänapäeval Narva 6. Kooli) majja.
JTBC

JTBC (lühend nimetusest Joongang Tongyang Broadcasting Company; stiliseeritud kui jtbc) on Lõuna-Korea tellimisvõrgu ja ringhäälinguettevõte, mille suurim aktsionär on JoongAng Ilbo/The JoongAng Group, millel on 25% aktsiatest. See alustas tegevust 1. detsembril 2011.
JTBC on 2011. aasta seisuga üks neljast uuest Lõuna-Korea üleriigilisest üldisest kaabeltelevisioonivõrgust, mis tegutsevad Channel A, TV Chosuni ja MBN-i kõrval. Neli uut võrku täiendavad olemasolevaid tavalisi tasuta TV-võrke, nagu KBS, MBC, SBS ja muud väiksemad kanalid, mis käivitati pärast dereguleerimist 1990. aastal.
Ustka

Ustka (saksa Stolpmünde, kašuubi Ùskô) on linn Poolas Pomorze vojevoodkonnas Słupski maakonnas. Ustka asub Läänemere kaldal, Słupia jõe suudmes.
Küla on esmamainitud 1310. aastal. Raudteeühenduse sai Ustka 1878. aastal. Linnaõigused alates 1935. aastast. Kuni 1945. aastani oli linn Saksamaa koosseisus.
Ustroń

Ustroń (saksa Ustron) on linn Poolas Sileesia vojevoodkonnas Cieszyni maakonnas. Ustroń asub Wisła jõe ääres, Tšehhi piirist umbes 4 km kaugusel.
Ustroń on kuurortlinn ja talispordikeskus.
Asulat on esmamainitud 1305. aastal. Raudteeühenduse sai 1888. aastal. Poola koosseisus alates 1918. aastast, enne seda kuulus Austria-Ungarile. Linnaõigused sai 1956. aastal.
Twardogóra

Twardogóra (saksa "Festenberg") on linn Poolas Alam-Sileesia vojevoodkonnas Oleśnica maakonnas, Twardogóra valla halduskeskus. Twardogóra asub Oleśnicast umbes 18 km põhjakirdes.
Twardogóra asutati ja sai linnaõigused 1293. aastal. Kuni 1945. aastani oli linn Saksamaa koosseisus.
Zawiercie

Zawiercie on linn Poolas Sileesia vojevoodkonnas, Zawiercie maakonna halduskeskus. Zawiercie asub Warta jõe ääres Katowicest umbes 39 km kirdes ja Częstochowast ligikaudu 42 km lõunakagus.
Zawiercie on tööstuslinn ja raudteesõlm.
Küla on esmamainitud 12. sajandil. Kolmanda Poola jagamise tagajärjel läks Zawiercie 1795. aastal Habsburgide Austria keisririigi võimu alla. 1809. aastal läks Zawiercie Varssavi hertsogiriigi koosseisu. Neljanda Poola jagamise tulemusel läks Zawiecie 1815. aastal Venemaa Keisririigiga personaalunioonis olnud Kongressi-Poola koosseisu. Raudteeühenduse sai asula 1847. aastal. Linnaõigused sai Zawiercie 1915. aastal.
Coma galaktikaparv

Coma galaktikaparv (Abell 1656) on galaktikaparv, mis sisaldab üle tuhande galaktika.
Coma galaktikaparv moodustab koos Leo galaktikaparvega Coma superparve. Parv asub Maast 321 miljoni valgusaasta kaugusel Berenike Juuste tähtkujus. Parve kümne heledaima spiraalgalaktika tähesuurused on 12 kuni 14.
Parve keskosas asuvad kaks suurt elliptilist galaktikat: NGC 4874 ja NGC 4889.
Środa Śląska

Środa Śląska (saksa Neumarkt in Schlesien) on linn Poolas Alam-Sileesia vojevoodkonnas, Środa Śląska maakonna ja Środa Śląska valla halduskeskus. Środa Śląska asub Wrocławi kesklinnast umbes 31 km läänes.
Asula on rajatud 1210. aasta paiku, Magdeburgi linnaõigused sai 1235. aastal. Kuni 1945. aastani oli linn Saksamaa koosseisus.
Leo galaktikaparv

Leo galaktikaparv (Abell 1367) on galaktikaparv.
See asub Maast umbes 330 valgusaasta kaugusel Lõvi tähtkujus. See on koos Coma galaktikaparvega üks kahest galaktikaparvest, mis moodustab Coma superparve, mis on osa Suurest Seinast.
Galaktikaparves asub üle 100 galaktika, sealhulgas NGC 3842, mis on parve heledaim liige. NGC 3842 sisaldab ühte suurimat teadaolevat musta auku.
Sulęcin

Sulęcin (saksa "Zielenzig") on linn Poolas Lubuszi vojevoodkonnas, Sulęcini maakonna ja Sulęcini valla halduskeskus. Sulęcin asub Gorzów Wielkopolskist umbes 34 km lõunas.
Asulat on esmamainitud 1241. aastal. Linnaõigused sai Sulęcin enne 1244. aastat. Tööstuse areng algas 19. sajandi teisel poole, raudteeühenduse sai linn 1890. aastal. Kuni 1945. aastani oli linn Saksamaa koosseisus.
Ruciane-Nida

Ruciane-Nida (saksa keeles kuni 1938. aastani "Rudczanny", 1938–1945 "Niedersee") on linn Poolas Warmia-Masuuria vojevoodkonnas Piszi maakonnas, Ruciane-Nida valla halduskeskus. Ruciane-Nida asub ajaloolises Masuuria piirkonnas.
Linn moodustati 1. jaanuaril 1966, kui ühendati Ruciane, Nida, Wola Ratajowa ja Guzianka asulad.
Delta IV Heavy

Delta IV Heavy oli ühekordne suure kandevõimega kanderakett, mida tootis United Launch Alliance (ULA).
Delta IV Heavy oli NASA Space Launch System ja SpaceX-i Falcon Heavy järel võimsuselt kolmas kasutuses olev kanderakett. See koosnes Common Booster Core-ist (CBC) ja kahest kiirendina kasutatavast CBC-st. Kanderakett tegi oma esmalennu 2004. aastal.
Delta IV Heavy suutis Maa-lähedasele orbiidile viia 25 980 kg kaaluva lasti ja Marsile 8000 kg.
Augustis 2019 teatas ULA, et viimane Delta IV Heavy start toimub 2023 aastal, kuid see lükkus edasi 2024 aastasse. Viimane start toimus 9. aprillil 2024.
Lomp (perekonnanimi)

Lomp on eesti perekonnanimi. 
2020. aasta 1. jaanuari seisuga oli Eestis perekonnanimi Lomp 386 inimesel: 197 mehel ja 189 naisel. Perekonnanimede levikult on Lomp meeste puhul 302. kohal ja naiste puhul 372. kohal. Perekonnanimi Lomp on levinuim Jõgeva maakonnas, kus neid on maakonna 10 000 elaniku kohta 7,7.
Talvik (perekonnanimi)

Talvik on eesti perekonnanimi. 
2020. aasta 1. jaanuari seisuga oli Eestis perekonnanimi Talvik 312 inimesel: 154 mehel ja 158 naisel. Perekonnanimede levikult on Talvik meeste puhul 447. kohal ja naiste puhul 491. kohal. Perekonnanimi Talvik on levinuim Valga maakonnas, kus neid oli maakonna 10 000 elaniku kohta 9,24.
Taal (perekonnanimi)

Taal on eesti perekonnanimi. 
2020. aasta 1. jaanuari seisuga oli Eestis perekonnanimi Taal 445 inimesel: 218 mehel ja 227 naisel. Perekonnanimede levikult on Taal meeste puhul 255. kohal ja naiste puhul 281. kohal. Perekonnanimi Taal on levinuim Võru maakonnas, kus neid oli maakonna 10 000 elaniku kohta 13,68.
Nowe Miasto Lubawskie

Nowe Miasto Lubawskie (saksa keeles "Neumark in Westpreußen") on linn Poolas Warmia-Masuuria vojevoodkonnas, Nowe Miasto Lubawskie maakonna halduskeskus. Nowe Miasto Lubawskie asub Drwęca jõe ääres, Olsztynist umbes 70 km lääneedelas.
Linn on rajatud 1325. aastal. Alates 1466. aastast oli Poola Kuningriigi koosseisus. Esimese Poola jagamise tagajärjel läks linn 1772. aastal Preisi kuningriigi võimu alla. Tagasi Poola koosseisu läks Nowe Miasto Lubawskie 1919. aastal.
Lipp (perekonnanimi)

Lipp on eesti perekonnanimi. 
2020. aasta 1. jaanuari seisuga oli Eestis perekonnanimi Lipp 463 inimesel: 212 mehel ja 251 naisel. Perekonnanimede levikult on Lipp meeste puhul 270. kohal ja naiste puhul 239. kohal. Perekonnanimi Lipp on levinuim Saare maakonnas, kus neid oli maakonna 10 000 elaniku kohta 9,24.
Nauvoo

Nauvoo on linn Ameerika Ühendriikides Illinoisi osariigis Hancocki maakonnas. Nauvoo asub Mississippi jõe vasakkaldal. Mississippi vastaskaldal asub Iowa osariik.
Elanike arv oli 2020. aasta rahvaloenduse kohaselt 950. Aastal 2010 oli elanikke 1149.
Nauvoo oli Viimse Aja Pühade Jeesuse Kristuse Kiriku teerajajate peamine asula aastatel 1839–1846, kes pärast seda välja aeti. Kiriku liikmed võtsid ette peaaegu 2100-kilomeetrise rännaku nn mormooni rajal, et jõuda tänastele Salt Lake City aladele.
Alates 1960. aastastest on Nauvoo linn ajaloolise tähtsusega mälestusmärgina muinsuskaitse all.
Salt Lake Temple

Salt Lake Temple on mormoonide suurim tempel, mis asub Viimse Aja Pühade Jeesuse Kristuse Kiriku keskuses Salt Lake City'is ja õnnistati aastal 1893.
Janno

Janno on mehenimi.
2020. aasta 1. jaanuari seisuga oli Eestis eesnimi Janno 1304 mehel. Janno oli levikult 136. mehenimi. Janno oli keskmiselt 37 aasta vanune (mediaanvanus oli 38). Kõige populaarsem oli eesnimi Janno vanuserühmas 40–44, kus neid oli 10 000 elaniku kohta 28.09.
Paadipöör

Paadipöör oli vanasti kalastamisel kasutatud abivahend, millega peale kalapüüki tõmmati loomus rannamadalale. Paadiparda külge olid kinnitatud puupööra hargid või raudaasad. Nendes keerles paadipööra raudvõll.
Noota kaldale tirides kasutati noodatiibade tõmbamisel kahte randa paigaldatud paadipööra.
Per Bolund

Per Daniel Bolund (sündinud 3. juulil 1971 Stockholmis) on Rootsi poliitik ja bioloog. 
Alates 2019. aasta 4. maist on ta algselt Isabella Lövini ja seejärel Märta Stenevi kõrval üks kahest Rohelise Partei eestkõnelejast. 
2006. aastal valiti ta Rohelise Partei ridades Riksdagi liikmeks.
Ta on tegutsenud ka Stockholmi kommunaaltaseme poliitikas. 
2014. aasta oktoobrist 2021. aasta veebruarini oli ta finantsturgude minister ja aserahandusminister, 2019. aasta jaanuarist 2021. aasta veebruarini lisaks ka eluasememinister.
2021. aasta veebruarist kuni novembrini oli ta keskkonna- ja kliimaminister, samuti asepeaminister. 
Isiklikku.
Bolund sündis professorite perekonnas. Tal on magistrikraad bioloogias. Süsteemökoloogiat puudutanud doktoriõpingud jäid pooleli.
Tal on kolm last.
Paatkond

Paatkond on ühes paadis asuvate kalurite või hülgeküttide meeskond, spordivõistlustel sõudepaadi või purjeka meeskond või naiskond.
Ühes paadis peamiselt võrkudega kalastamas käivat või vanasti kaugemates randades rändpüügil käinud kalurite rühma on nimetatud ka "paadivägi" (murretes "selts", "võrguselts", "mest", "mestimehed", "seur", "kamp").
Paatkond oli tavaliselt püsiv (vähemalt ühe hooaja), selle suurus oli 3–10 meest (harilikult ühest kaluriperest või koos sugulaste ja naabritega), harva enam. Paat kuulus ühele paatkonnaliikmele, kes oli ka püügitööd juhatanud kipriks, või oli ühine. Võrgud olid igal kaluril omad. Iga paatkonna liige võttis kaasa sama arvu võrke, mis pikaks võrguriviks ühendatult kindla korra kohaselt vette lasti. Iga mees sai saagi oma võrkudest, paadi omanikule anti tasuks varikalad. Kui paat oli ühine, jagati saak paatkonna liikmete vahel võrdselt.
Selline kalapüügi viis püsis kauem Põhja-Eestis, kus räim ja kilu raputati võrgust välja (Lääne-Eesti teostati väljanoppimist). Paatkondades püsisid vanad kogukondlikud tavad kauem kui nootkondades.
Tänapäeval kutsutakse paatide, purjekate ja väikelaevadega veesõitu tegevaid seltskondasid ka "paadiperedeks".
Orléansi Akadeemia

Orléansi Akadeemia (Académie d'Orléans) on Orléansis Prantsusmaal tegutsev teaduslik ühing.
Asutatud 1761, kaotatud 1793, taastatud ja järjepidevalt tegutsev alates 1809. Praeguse nimega alates 1996. aastast. President (alates 2013) on Marc Baconnet.
Mary Boleyn

Mary Boleyn (1499/1500 – 19. juuli 1543) oli inglise aadlik, kuninganna Anne Boleyni õde.
Mary oli Wiltshire'i krahvi Thomas Boleyni ja Elizabeth Howardi vanim laps. Lapsepõlve veetis ta Inglismaal, kuid 1514. aastal saadeti ta koos oma õega Prantsusmaale Louis XII õukonda. Mary naasis Inglismaale 1519. aastal.
Mary oli lühikest aega üks Henry VIII armukestest. Arvatakse, et Henry oli Mary kahe lapse isa, kuid selle kohta puuduvad tõendid. Mary võis olla ka Prantsusmaa kuninga François I armuke.
1520. aastal abiellus Mary õukondlase William Careyga. Abielust sündis kaks last:
1534. aastal abiellus Mary salaja William Staffordiga. Abielu vihastas kuninganna Anne'i, kuna William oli pärit vaesest perekonnast ning ei olnud aadlisoost. Mary ja William pagendati õukonnast. 
Mary suri teadmata põhjustel 19. juulil 1543.
Olesja Žurakivska

Olesja Viktorivna Žurakivska (ukraina keeles Олеся Вікторівна Жураківська; sündinud 13. augustil 1973 Kiievis) on Ukraina näitleja.
110th Street

110th Street on New Yorgi keskse linnaosa Manhattani tänavajoonestikus rõhtsirge tee.
111th Street

111th Street on New Yorgi keskse linnaosa Manhattani tänavajoonestikus rõhtsirge tee.
112th Street

112th Street on New Yorgi keskse linnaosa Manhattani tänav.
113th Street

113th Street on New Yorgi keskse linnaosa Manhattani tänav.
114th Street

114th Street on New Yorgi keskse linnaosa Manhattani tänav.
115th Street

115th Street on New Yorgi keskse linnaosa Manhattani tänav.
116th Street

116th Street on New Yorgi keskse linnaosa Manhattani tänav.
117th Street

117th Street on New Yorgi keskse linnaosa Manhattani tänav.
118th Street

118th Street on New Yorgi keskse linnaosa Manhattani tänav.
119th Street

119th Street on New Yorgi keskse linnaosa Manhattani tänavajoonestikus rõhtsirge tee.
120th Street

120th Street on New Yorgi keskse linnaosa Manhattani tänav.
121th Street

121th Street on New Yorgi keskse linnaosa Manhattani tänav.
122th Street

122th Street on New Yorgi keskse linnaosa Manhattani tänav.
123th Street

123th Street on New Yorgi keskse linnaosa Manhattani tänav.
124th Street

124th Street on New Yorgi keskse linnaosa Manhattani tänav.
125th Street

125th Street on New Yorgi keskse linnaosa Manhattani tänav.
126th Street

126th Street on New Yorgi keskse linnaosa Manhattani tänavajoonestikus rõhtsirge tee.
127th Street

127th Street on New Yorgi keskse linnaosa Manhattani tänav.
128th Street

128th Street on New Yorgi keskse linnaosa Manhattani tänav.
129th Street

129th Street on New Yorgi keskse linnaosa Manhattani tänav.
130th Street

130th Street on New Yorgi keskse linnaosa Manhattani tänav. 
Tänava ääres asuvad ka 28 ridamaja, mis on tuntud kui Astor Row. New York City Landmarks Preservation Commission arvas need hooned 1981. aastal kaitsealuseks mälestusmärgiks.
131th Street

131th Street on New Yorgi keskse linnaosa Manhattani tänav.
132th Street

132th Street on New Yorgi keskse linnaosa Manhattani tänavajoonestikus rõhtsirge tee.
133th Street

133th Street on New Yorgi keskse linnaosa Manhattani tänav.
134th Street

134th Street on New Yorgi keskse linnaosa Manhattani tänav.
135th Street

135th Street on New Yorgi keskse linnaosa Manhattani tänav.
136th Street

136th Street on New Yorgi keskse linnaosa Manhattani tänavajoonestikus rõhtsirge tee.
137th Street

137th Street on New Yorgi keskse linnaosa Manhattani tänav.
138th Street

138th Street on New Yorgi keskse linnaosa Manhattani tänav.